GiliGold/VAD_KnessetCorpus huggingface dataset:
מתן כהנא: אנחנו, כמובן, נתנגד נחרצות לפנייה לבג"ץ בשום דרך שהיא כי התערבות של בג"ץ בעבודת הכנסת היא פשוט ביזיון ואסור לנו לתת לזה לקרות.
מתן כהנא: ועדיין פעם אחרי פעם שאתם מפעילים את סעיף 98 – אין דרך אחרת להתייחס לזה, חוץ מזה שאתם רומסים את הכנסת.
מתן כהנא: זה על הראש שלכם.
מתן כהנא: אני פונה פה לחבריי בליכוד שנותנים לזה יד.
מתן כהנא: הם רוצים למנוע מבג"ץ את ההתערבות ועדיין עושים את זה פעם אחרי פעם בהפעלת הסעיף הזה.
מאיר כהן: מתן, גם אנחנו לא רוצים אבל הם לא משאירים ברירה, תסתכל.
מאיר כהן: אני מצטרף לקריאה שלך.
מתן כהנא: בעיניי, ההתערבות של בג"ץ היא חמורה יותר כי בסוף אחרי שנשתמש בכל הכלים הפרלמנטריים עדיין הקואליציה תנצח בהצבעות.
מתן כהנא: ההתערבות של בג"ץ היא חמורה פי אלף ואנחנו חייבים להימנע מהתערבות כזאת.
מאיר כהן: מתן, לא הייתה ועדת כנסת שהונחו בה שלוש בקשות באותו יום לסעיף 98.
טלי פלוסקוב: סיימת, מתן כהנא?
טלי פלוסקוב: בועז טופורובסקי, בבקשה.
בועז טופורובסקי: היושבת-ראש, רק את מהקואליציה?
טלי פלוסקוב: לא, גם מלכיאלי פה.
קריאה: אני לא שוקל עריקה לאופוזיציה.
בועז טופורובסקי: זאת עוד הוכחה לבושה ולחוסר הכבוד שיש לממשלה וכתוצאה מזה לקואליציה, והיא נותנת יד לפעילות השוטפת של הכנסת.
בועז טופורובסקי: לא יכול להיות שבוועדת הכנסת שאני חבר בה מאז שהיא קיימת בכנסת הנוכחית כל הזמן הבקשות הן או להקדמת דיון או על סעיף 98.
בועז טופורובסקי: סעיף 98 הוא סעיף לא דמוקרטי שאמורים להפעיל אותו רק במקרי קיצון, וכרגע מפעילים אותו יותר פעמים בחודש וחצי האחרון מאשר בארבע השנים האחרונות.
בועז טופורובסקי: זה לא לעניין, וזה מאוד מסוכן.
בועז טופורובסקי: מעבר לזה אני רואה כאן בקשת ממשלה להקדמת דיון בהצעות חוק.
בועז טופורובסקי: עוד לא דנו בהצעות, עוד לא הצבענו, אבל כבר זה נמצא על סדר היום, כבר נפתחה ההרשמה לדיון עליהן במליאת הכנסת.
בועז טופורובסקי: מה זה אומר?
בועז טופורובסקי: זה אומר שאנחנו חותמת גומי - -
טלי פלוסקוב: תמיד כותבים "כפוף להנחה" אז זה כפוף לאישור.
טלי פלוסקוב: אנחנו מכירים את המושגים האלה.
בועז טופורובסקי: זה לא תקין.
בועז טופורובסקי: ההוכחה לזה היא שאין כאן אף אחד מהקואליציה.
בועז טופורובסקי: הרי כשיבואו להצביע יבואו לכאן אנשים שאפילו לא יודעים על מה הם מצביעים ויצביעו בעד.
בועז טופורובסקי: לא יכול להיות מהלך בכנסת ישראל שעל כל הצעת חוק שאין עליה הסכמה יפעילו את סעיף 98.
בועז טופורובסקי: הרי כל העניין בפרלמנט זה שיבואו וידברו, ידונו ויצביעו ולא יגידו, אוקיי, אתם לא מסכימים – אז נעשה תהליך מזורז ומהיר.
בועז טופורובסקי: זה לא יכול להיות, זה לא הגיוני.
בועז טופורובסקי: ולא יכול להיות שאת נותנת לזה יד, את חברה בקואליציה.
בועז טופורובסקי: בסופו של דבר יסתכלו על זה וילמדו על זה בשיעורי אזרחות, ידברו על זה בבתי-משפט, ידברו על זה בבתי-ספר, יסתכלו על זה בטלוויזיה.
בועז טופורובסקי: ומה יראו?
בועז טופורובסקי: יראו ממשלה שעוד לא קמה וכבר מתנהגת כמו ממשלה שהולכת להתפרק, וכתוצאה מזה שאף אחד לא מאמין שם לאף אחד וכל אחד רב עם השני גורמים לזה שיפגעו בכנסת ובהליך הדמוקרטי התקין.
בועז טופורובסקי: חוק נורבגי הוא לא דחוף לסעיף 98.
בועז טופורובסקי: הצעת חוק לעידוד תעסוקה – אני אומר לכם, אם יבואו לכאן אנחנו הרי לא נמנע כסף שיעזור לעידוד התעסוקה במדינת ישראל.
בועז טופורובסקי: יש כאן אופוזיציה שהיא אחת הרציניות שהיו פה בתקופה האחרונה ובטח בשנים האחרונות – אופוזיציה שעד היום לא מנעה ואפילו בזכותה עברו חוקים שעזרו לאזרחים בתקופת הקורונה.
בועז טופורובסקי: במקום לקחת את זה יחד ולנצל את זה ולעבוד ביחד אתם עושים צחוק מהעבודה.
בועז טופורובסקי: אתם גורמים לא לחוסר אמון ביניכם, אלא לחוסר אמון בין האופוזיציה לבין הקואליציה, וכתוצאה מזה לחוסר אמון בין האזרחים לכנסת ישראל ולממשלת ישראל.
בועז טופורובסקי: זה אסון, וזה איום ונורא.
טלי פלוסקוב: תודה, בועז.
טלי פלוסקוב: מיכאל מלכיאלי, בבקשה.
מיכאל מלכיאלי: תודה, גברתי היושבת-ראש, האמת היא ששמעתי את הטיעונים של חבריי, חברי הכנסת מתן ומאיר – כולם דיברו דברי טעם.
מיכאל מלכיאלי: כשהכנסת מפעילה את סעיף 98 זה באמת צעד חריג, כי כאילו סותמים פה למישהו - -
אורנה ברביבאי: לא כאילו.
מיכאל מלכיאלי: אני חושב שצריך לעשות עסקה עם האופוזיציה.
מיכאל מלכיאלי: הקואליציה לא תפעיל את סעיף 98 – ידברו כמה שעות שהם רוצים ובתנאי שמדברים רק על נושא החוק.
מיכאל מלכיאלי: מה שקורה זה שלוקחים את עובדי הכנסת כשבויים, מעמידים אותם פה שעות על גבי שעות, בזבוז כספים, בזבוז זמן - -
מתן כהנא: אתה עכשיו לוקח את הכלים הפרלמנטריים היחידים שיש לנו.
מיכאל מלכיאלי: לא, לא, אתה מדבר כמה שעות שאתה רוצה - -
טלי פלוסקוב: מתן כהנא, לא הפריעו לך אז בוא נבין מה אומר חבר הכנסת מלכיאלי.
טלי פלוסקוב: לפי דעתי, יש פה הרבה דברי חכמה.
בועז טופורובסקי: אתם מעמידים, לא אנחנו מחליטים.
בועז טופורובסקי: אתם מחליטים.
בועז טופורובסקי: לכם יש רוב, אתם מחליטים להעמיד את העובדים.
מיכאל מלכיאלי: בואו נעשה עסקה.
מיכאל מלכיאלי: בשביל לא לבזות את הכנסת בסעיף 98, שלדעתך זה ביזיון - -
בועז טופורובסקי: בוא נעשה את העסקה הזאת.
מיכאל מלכיאלי: - - דבר שמונה שעות, אבל מה – דבר רק על הנושא הזה.
בועז טופורובסקי: נדבר רק על הנושא.
יבגני סובה: יש כמה נושאים - - -
בועז טופורובסקי: - - - את הקואליציה - -
מיכאל מלכיאלי: לא, אתם לא תעמדו בזה.
בועז טופורובסקי: אנחנו נדבר על החוק לגופו.
מיכאל מלכיאלי: אנחנו נעשה ניסיון - -
בועז טופורובסקי: הנה, הצעת עסקה.
בועז טופורובסקי: אני מקבל אותה.
בועז טופורובסקי: בוא נעשה את זה.
מיכאל מלכיאלי: אנחנו נפעיל סעיף 98.
מיכאל מלכיאלי: תדברו בשעות האלה רק על החוק.
מיכאל מלכיאלי: אם זה ילך – בפעם הבאה אין סעיף 98.
מיכאל מלכיאלי: יהיו הרבה הזדמנויות.
מתן כהנא: גם אתה מנסה לדרוס את הדמוקרטיה.
מתן כהנא: זאת דרישה שדורסת את הדמוקרטיה.
מתן כהנא: אתה לוקח את הכלי היחיד שיש בידי אופוזיציה כל כך קטנה ומנסה לדרוך עלינו עוד יותר.
בועז טופורובסקי: אבל הוא גם מציע עסקה - - -
טלי פלוסקוב: תודה רבה, חברים, שמענו.
טלי פלוסקוב: יבגני סובה, בבקשה.
יבגני סובה: קודם כול, אני גם רוצה להגיד לאיתן – אפשר לעשות עסקאות.
יבגני סובה: אני מציע לקואליציה להכניס סעיף שאתם תפעילו את סעיף 98 בתוך הקואליציה.
יבגני סובה: אם בתוך הקואליציה מתנגד תפעילו נגדם חוק 98, ואז אתם תרגיעו, תהיו רגועים.
יבגני סובה: אנחנו יודעים למה זה קורה, נכון?
יבגני סובה: אנחנו יודעים למה הוויכוח הזה – כי יש ויכוחים בתוך הקואליציה.
יבגני סובה: אז קודם כול תעשו סדר בתוך הקואליציה לפני שאתם לוקחים מאיתנו את הכלים הפרלמנטריים.
איתן גינזבורג: אני גם אומר לידידי מיכאל מלכיאלי – לא נלך להסכם הזה.
איתן גינזבורג: יש לנו הכלי הזה – נשתמש בכלי הזה כמה שהתקנון מאפשר.
איתן גינזבורג: אנחנו לא מתכוונים להתפשר בעניין הזה.
איתן גינזבורג: אורנה ברביבאי, בבקשה.
אורנה ברביבאי: אדוני היושב-ראש, המבוכה היא מאוד גדולה.
אורנה ברביבאי: יש פה מבוכה של חוסר ניסיון ביכולת לנהל את הכלים הפרלמנטריים שקיימים בהגדרה לאופוזיציה.
אורנה ברביבאי: אתם הקמתם ממשלה גדולה ומנופחת, ולדעתי, אתם עצמכם לא יודעים על מהם תפקידי השרים, מה הם עושים.
אורנה ברביבאי: אנחנו כאופוזיציה באים לעבוד.
אורנה ברביבאי: יש לנו סדר יום – אנחנו מצפים לסדר יום, אנחנו מצפים לנושאים, אנחנו גם מצפים לוועדת כנסת שתגדיר מה המשימות של הכנסת להיום, אנחנו רוצים להראות לציבור שבחר בנו שיש לנו סדר עדיפות של "קורונה תחילה", ואנחנו לא מצליחים להגיע להסדרה של הדבר הבסיסי ביותר – מה סדר היום של הכנסת?
איתן גינזבורג: לא קיבלת?
איתן גינזבורג: את חברת נשיאות – לא קיבלת סדר יום אתמול?
איתן גינזבורג: קיבלת סדר יום - - - יש לך סדר יום כתוב - -
אורנה ברביבאי: אל תצעק עליי.
איתן גינזבורג: - - מה זאת אומרת את לא יודעת מה סדר היום?
אורנה ברביבאי: איתן, אל תצעק.
איתן גינזבורג: - - אני יודע מה סדר היום, גם את יודעת מה סדר היום.
אורנה ברביבאי: אני מסבירה לך.
איתן גינזבורג: את מסמאת את עיני הציבור.
אורנה ברביבאי: לא, ממש לא.
איתן גינזבורג: ממש כן.
אורנה ברביבאי: אני אומרת את האמת ורק את האמת.
איתן גינזבורג: סדר היום פורסם והוא ידוע.
אורנה ברביבאי: מה אומר סדר יום כשאתה לא נותן לאופוזיציה להביע עמדה?
אורנה ברביבאי: מה הוא אומר?
אורנה ברביבאי: אני אעלה סדר יום, אתם תשתקו ואני לא אתן לכם לדבר בנושא שבעבורו הוקמה ממשלת חירום עאלק.
איתן גינזבורג: חברת הכנסת ברביבאי, את חושבת שלקבל למעלה מ-200 שעות דיבור על חוק זה סדר היום של כנסת ראויה?
איתן גינזבורג: זה דבר שמכבד את הכנסת?
איתן גינזבורג: בתור סגנית יושב-ראש כנסת אני חלוק עלייך.
אורנה ברביבאי: איתן, אתה יכול להעלים את האופוזיציה.
אורנה ברביבאי: אתם עושים כל מאמץ שזה יקרה.
אורנה ברביבאי: אנחנו פה כדי לעבוד, אנחנו כאן כדי לייצג את הציבור.
טלי פלוסקוב: גם אנחנו.
איתן גינזבורג: להגיש 2,000 הסתייגויות שמבזות את עצם קיום ההסתייגויות זה לא נראה לי עבודה.
איתן גינזבורג: אנחנו גם על זה נקיים דיון.
בועז טופורובסקי: - - - כל פעם שלא נסכים - - -
אורנה ברביבאי: אתם מנצלים את סמכותכם לרעה.
אורנה ברביבאי: זאת עריצות הרוב – אין פה מילה אחרת – שהתכלית שלה לא לתת לנו לדבר.
אורנה ברביבאי: אנחנו נעשה כל מה שצריך כדי לייצג את הציבור שבעבורו נבחרנו.
איתן גינזבורג: אני רק רוצה להגיד דברים ואז נעבור להצבעות.
איתן גינזבורג: אנחנו ממש רוצים לאפשר לאופוזיציה את זמן הדיבור.
איתן גינזבורג: זאת הסיבה שכשמגישים 1,758 הסתייגויות שמגיעות לכדי למעלה מ-200 שעות דיבור, עשרות ימי דיון ברצף, לא נראה לי שזאת עבודה שמשרתת את הציבור.
איתן גינזבורג: אם אתם קוראים את ההסתייגויות שאתם עצמכם כתבתם לא נראה לי שזה הסתייגות שמכבדת - -
יבגני סובה: מה זה לא - - -
איתן גינזבורג: סליחה, אני לא הפרעתי לאף אחד מכם.
יבגני סובה: אבל אלה - - -
איתן גינזבורג: לא הפרעתי לך, חבר הכנסת סובה.
יבגני סובה: אתה לא היית כשדיברתי.
איתן גינזבורג: לכן להגיד לי שאנחנו מבזים – אני חושב שהתמונה היא קצת אחרת.
איתן גינזבורג: כשאנחנו מאפשרים לאופוזיציה את הזכות בגלל שחמישה חברים נמצאים בבידוד, לא להעלות שום דבר שהוא קונטרוברסלי בשבוע שעבר, ושום חוק לא עולה כי אין הסכמה של האופוזיציה אז יכולים להגיד לי מה שרוצים על מניפולציות.
איתן גינזבורג: אבל זאת הייתה האמת:
איתן גינזבורג: שום חוק לא עלה בשבוע שעבר כי כיבדנו הסכמים עם האופוזיציה שלא יעלה שום דבר לא בהסכמה.
איתן גינזבורג: כשאני פניתי לחברי אופוזיציה בבקשה להגיע להסכמות – כי זה מה שנהוג בבית הזה – כמה שעות דיון מבקשים על חוק יסוד: הכנסת ועל חוקים אחרים ולא קיבלתי תשובה - -
איתן גינזבורג: - - אז היום אתם מאלצים אותי להגיע למצב שבו אני צריך להציע הצעה לוועדת הכנסת שתסדיר את הסדר הדיון - -
אורנה ברביבאי: ואנחנו נביע מחאה כי אנחנו חושבים שאתה - - -
איתן גינזבורג: אם הייתם אומרים, אני לא אדבר 80 ימים רצופים, אני אדבר 15 שעות, עשר שעות, שמונה שעות – אבל גם את זה לא אמרתם.
איתן גינזבורג: - - למרות מה שנהוג לעשות פה עם כל הניסיון שעליו דיברת - -
איתן גינזבורג: - - לכן זה מאלץ אותנו להגיע למצב שבו אנחנו צריכים להפעיל את סעיף 98 ולקבוע סדרי דיון ראויים שיכבדו את הכנסת ולא סדרי דיון שיגחיכו את הכנסת ויעשו ממנה מרמס, ובטח לא את כבודה של הכנסת.
מאיר כהן: להזכיר לך שבחוק הנורבגי היו הסכמות בוועדת החוקה שנוהלה ב - - -
איתן גינזבורג: מאיר כהן, אני הייתי פה בהסכמות האלה - -
מאיר כהן: - - - ואתם חזרתם בכם.
איתן גינזבורג: לא, ממש לא.
איתן גינזבורג: אתה לא היית פה, אני הייתי פה, ואני הייתי חלק מהמסכימים.
מאיר כהן: אתם חזרתם בכם - -
איתן גינזבורג: ממש לא, מאיר, אתה יכול לחזור על זה עשרים פעם – זה לא יהפוך את זה לנכון.
איתן גינזבורג: אחרי שהלכנו ליריב לוין עם הסכמות של סגלוביץ' וקארין אלהרר - -
מאיר כהן: אתם חזרתם.
איתן גינזבורג: - - והגענו להסכמות עם יעקב אשר – הוא עדי – והסכמנו את כל ההסכמות שביקשתם, חזרנו אליכם ועלו הצעות ובקשות נוספות להסכמות שכבר הגשנו, ולכן הדברים האלה ירדו.
איתן גינזבורג: אני לא טועה.
איתן גינזבורג: אתה לא היית פה, אני הייתי פה.
איתן גינזבורג: לכן אני מבקש להעלות את הנושאים האלה להצבעה.
איתן גינזבורג: התייעצות סיעתית, לבקשתו של מתן כהנא.
איתן גינזבורג: חמש דקות הפסקה.
איתן גינזבורג: מתכנסים ב-11:40.
איתן גינזבורג: אני מחדש את ישיבת הוועדה.
איתן גינזבורג: בפתח הדברים אני רוצה לברך את חברת הכנסת מיקי חיימוביץ' ליום הולדתה שחל היום.
איתן גינזבורג: נאחל לך עוד הרבה מאוד שנים של פעילות ציבורית טובה למען הציבור מתוך אמונה אמיתית בדברים שאת עושה – מהפכות.
איתן גינזבורג: יישר כוח גם על האופן שבו את מנהלת ועדה וגם על האופן שבו את מובילה את הנושאים שחשובים לך.
איתן גינזבורג: אז הרבה מזל טוב.
איתן גינזבורג: חבריי, אני רוצה לעבור להצבעות.
איתן גינזבורג: ראשית אני רוצה להעלות הצבעה לגבי בקשת הממשלה להקדמת דיון בהצעות חוק לקריאה ראשונה בחוקים שפג תוקפם היום ומחר.
איתן גינזבורג: מדובר בהצעות חוק תכנון משק החלב, הצעת חוק התכנון והבנייה, הצעת חוק להארכת תוקפן של שעת חירום (נגיף הקורונה החדש – הגבלת פעילות), תקנות שעת חירום להגבלת מספר העובדים במקומות עבודה לשם צמצום התפשטות נגיף הקורונה.
אורנה ברביבאי: רגע, רגע.
אורנה ברביבאי: כל הצבעה בנפרד.
איתן גינזבורג: אתם רוצים כל חוק בנפרד?
: תתחיל עם כוס חלב.
איתן גינזבורג: מי בעד מתן פטור להצעת חוק תכנון משק החלב, ירים את ידו.
איתן גינזבורג: בעד – 9
איתן גינזבורג: בעד- 9, נגד- 5, אין נמנעים.
איתן גינזבורג: הפטור אושר.
איתן גינזבורג: מי בעד הפטור להצעת חוק תכנון ובנייה?
איתן גינזבורג: בעד- 9, נגד- 6.
איתן גינזבורג: שמעתי.
איתן גינזבורג: מי בעד הצעת חוק להארכת תוקפן של תקנות לשעת חירום (נגיף קורונה החדש – הגבלת פעילות)?
איתן גינזבורג: בעד – 8
איתן גינזבורג: בעד- 8, נגד- 5.
אלעזר שטרן: אני מבקש רביזיה.
איתן גינזבורג: הצעת חוק להארכת תוקפן של תקנות שעת חירום (נגיף הקורונה החדש – הגבלת מספר עובדים במקום עבודה לשם צמצום התפשטות נגיף הקורונה) – מי בעד?
איתן גינזבורג: בעד- 8, נגד- 4, אין נמנעים.
איתן גינזבורג: התקבלו רביזיה.
אחמד טיבי: רביזיה על כל הצבעה.
איתן גינזבורג: צריך להגיד.
אחמד טיבי: אני אומר.
איתן גינזבורג: אנחנו נקבע את הרביזיה.
איתן גינזבורג: 2.
איתן גינזבורג: קביעת סדרי דיון מיוחדים, לפי סעיף 98 לתקנון הכנסת בקריאה השנייה והשלישית, בהצעות החוק הבאות:
1.הצ"ח -יסוד: 2.
1.הצ"ח -יסוד: הצ"ח הכנסת (תיקון מס' 47), התש"ף
1.הצ"ח -יסוד: -2020 (כ/841).3.
1.הצ"ח -יסוד: הצ"ח מענק לעידוד תעסוקה (הוראת שעה - נגיף הקורונה החדש) (מ/1311) <<
הצעת חוק-יסוד: לשתי הצעות החוק יחד הוגשו 1,758 הסתייגויות, שרבות מהן הוגשו על ידי מספר חברי כנסת, דבר אשר היה מאפשר למסתייגים לנמק את ההסתייגויות במליאה עשרות רבות של יממות.
הצעת חוק-יסוד: לפיכך, מדובר ב"מקרה יוצא מן הכלל" הנכנס בגדרי סעיף 98 לתקנון המאפשר לוועדת הכנסת לקבוע סדרי דיון מיוחדים.
מכלוף מיקי זוהר: חבריי חברי הכנסת, אדוני היושב-ראש, אני רוצה להבהיר מדוע אנחנו נאלצים להשתמש בסעיף 98.
מכלוף מיקי זוהר: הכנסת הייתה משותקת חודשים ארוכים בגלל משבר הקורונה.
מכלוף מיקי זוהר: אני רק רוצה להגיד לכם שהיום בחוסר ברירה ומתוך הבנה שאנחנו לא מכניסים כמות כזאת של סעיפים לסדר היום מדינת ישראל חדלה לעבוד, חדלה לטפל במשבר הקורונה, חדלה לטפל בצרכים הברורים והמידיים של אזרחי ישראל.
מכלוף מיקי זוהר: לכן, כמו שאתם שמים לב, על סדר היום יש 25 סעיפים.
מכלוף מיקי זוהר: לא הייתה לי שום ברירה אלא לשים את הסעיפים הללו על סדר היום.
מכלוף מיקי זוהר: אם לא היינו שמים היום את סעיף 98 ולאור הדרישה חסרת הפרופורציות של האופוזיציה לפיליבסטר בלתי נגמר, היינו מגיעים למצב שמדינת ישראל עוצרת - -
אחמד טיבי: מה הבעיה להביא חצי מחר וחצי היום?
איתן גינזבורג: יכול להיות שנגיע גם למחר.
מכלוף מיקי זוהר: יכול להיות שזה יגיע למחר ויכול להיות שאני גם אזיז חלק מסדר היום על הדברים שנגיע איתם להסכמה עם האופוזיציה על הצבעות מחר בהסכמה.
מכלוף מיקי זוהר: המטרה שלי היא לקדם עבודה בכנסת ישראל למען אזרחי ישראל.
מכלוף מיקי זוהר: אין שום אינטרס אחר.
מכלוף מיקי זוהר: לגבי הסיבה שאנחנו מקדמים היום את הסעיף הזה שהוא לא סעיף שכדאי להשתמש בו, זה פשוט מחוסר ברירה משום שאנחנו לא יכולים לעצור את מדינת ישראל בגלל מאבקים פוליטיים בינינו לבין האופוזיציה.
מכלוף מיקי זוהר: לכן אם עדיין אפשר להגיע להבנות עם האופוזיציה ולהגיע להסדר ולהימנע מסעיף 98 – טוב יהיה.
מכלוף מיקי זוהר: אם לא – אז אנחנו נעשה את זה.
איתן גינזבורג: אני גם הודעתי לחברי האופוזיציה שאנחנו נצביע על 98.
איתן גינזבורג: ככל שיהיו הבנות עד כינוסה של המליאה – ואני נכון להגיע להבנות – אני ביקשתי גם ואני עובד על זה כבר כמה ימים בלי הצלחה, לצערי – אנחנו מוכנים להגיע להסכמות ולא להשתמש בסעיף הזה.
איתן גינזבורג: זה לא לרצון לנו, אבל זה כוח לפעמים.
איתן גינזבורג: מי בעד ההצעה כפי שהצעתי?
אלעזר שטרן: רגע, למה רק הוא יכול לדבר?
אלעזר שטרן: אנחנו לא?
איתן גינזבורג: זאת הייתה השלמה לדברים שלי.
אלעזר שטרן: אבל למה אנחנו לא יכולים לדבר?
אלעזר שטרן: למה זה עובד ככה?
איתן גינזבורג: הוא ביקש להשלים דברים על דברים שאמרתי קודם.
אלעזר שטרן: איתן, למה - -
איתן גינזבורג: הוא ביקש להשלים דברים שאמרתי בתחילת הדיון והוא לא נכח.
איתן גינזבורג: זאת הסיבה.
איתן גינזבורג: היה קודם דיון שבו דיברנו על הנושאים האלה והגענו להכרעה.
איתן גינזבורג: אני רוצה להצביע על קביעת סדרי דיון מיוחדים לפי סעיף 98 להצעת חוק מענק לעידוד תעסוקה (נגיף קורונה החדש) – כל נושא המענקים.
איתן גינזבורג: אותו הסדר כפי שדיברתי כאן.
איתן גינזבורג: זמן הדיבור, זמן הנמקת הסתייגויות – לכך יוקדשו שעתיים, ותתקיים הצבעה על לא יותר מ - -
ארבל אסטרחן: סך הכול 60 הסתייגויות.
איתן גינזבורג: אוקיי, אז 60 הסתייגויות.
אלעזר שטרן: - - - קודם על סעיף 98?
איתן גינזבורג: 60 הסתייגויות - - -
אלעזר שטרן: רגע, איתן - -
איתן גינזבורג: לא, לא.
איתן גינזבורג: סעיף 98 הוא על זמן הדיבור.
איתן גינזבורג: מכיוון שאם נאפשר לכם את זמן הדיבור על 60 הסתייגויות מדובר על למעלה מ-60 שעות דיון רצופות.
איתן גינזבורג: לכן הוא רק על זמן הדיבור.
קריאה: זה לא עשרות ימים.
איתן גינזבורג: כמובן, גם פטור מחובת הנחה.
איתן גינזבורג: מי בעד ההצעה?
איתן גינזבורג: ההצבעה עברה.
אורלי פרומן: אנחנו ביקשנו במליאה להעביר את זה דווקא לוועדה לקידום מעמד האישה כי מדובר הרבה מעבר למערכת החינוך.
איתן גינזבורג: אבל ההצעה היא על מוסדות חינוך.
איתן גינזבורג: זאת ההצעה.
אורלי פרומן: היה טריגר שני המקרים בפתח-תקוה.
איתן גינזבורג: אבל ההצעה לסדר שנדונה במליאה נסובה סביב מוסדות החינוך, לא על העיקרון של הגבלת קוד לבוש בבתי-המשפט, אלא - -
אורלי פרומן: לא, שנייה - -
איתן גינזבורג: הסיפור של פגיעה בשוויון מגדרי ומחאה נגד קוד לבוש הוא רק במוסדות החינוך.
איתן גינזבורג: לכן נראה לי שזה צריך לעבור לוועדת חינוך.
אורלי פרומן: זה נכון.
איתן גינזבורג: הגם, אגב, שהתנהל השבוע דיון כזה.
אורלי פרומן: לכן אני אומרת שקוד הלבוש היה רק טריגר לקיים דיון על פגיעה בשוויון מגדרי בכלל, בכל תחומי החיים.
איתן גינזבורג: אבל זאת לא ההצעה.
איתן גינזבורג: יושב-ראש ועדת חינוך, אתה רוצה לומר משהו?
רם שפע: נראה לי שברור לכולם שהנושא הזה חשוב לי מאוד.
רם שפע: התייחסתי אליו גם לפני שההצעה לסדר עלתה וגם תוך כדי.
רם שפע: אני רואה בפערים של מגדר במדינת ישראל בעיה גדולה, וברור שאני אשמח שהנושא יעלה אצלי.
איתן גינזבורג: חברת הכנסת פרומן, מכיוון שאת וחברת הכנסת אימאן ח'אטיב יאסין המציעות אני מבין את הרצון שלכם לדון בנושא הכללי של מגדר.
איתן גינזבורג: בשביל זה לא צריך את מליאת הכנסת.
איתן גינזבורג: אפשר לדבר עם יושב-ראש הוועדה שייבחר ולהעלות את הנושא לדיון.
איתן גינזבורג: מכיוון שהנושא עלה ממליאת הכנסת ושם ההצעה הייתה בנושא של מוסדות חינוך, אין לי אלא להעביר את זה לוועדת החינוך.
איתן גינזבורג: זה נראה לי פשוט לא נכון להעביר את הנושא הזה לוועדה שהיא תחום דיון של ועדה אחרת.
אורלי פרומן: כבר דנו בזה בוועדת חינוך.
אורלי פרומן: נראה לי חבל על הזמן - - -
יבגני סובה: העניין הוא שהם לא מקימים את הוועדה למעמד האישה.
יבגני סובה: זאת הבעיה.
אורלי פרומן: אין לי בעיה.
אורלי פרומן: הרי אני אהיה שם בוועדת חינוך.
איתן גינזבורג: מי בעד להעביר את ההצעה לוועדת חינוך?
איתן גינזבורג: בעד- 7, נגד- 4, אין נמנעים.
איתן גינזבורג: אנחנו נתכנס לדיון ברביזיה ב-12:40.
איתן גינזבורג: א
איתן גינזבורג: חמד טיבי הגיש רביזיות על הפטור להצעות החוק.
אוסאמה סעדי: אדוני היושב-ראש, אפשר לנמק?
איתן גינזבורג: אוסאמה יציג בשם כל מבקשי הרביזיות, בבקשה.
איתן גינזבורג: כמעט הודעתי שאתם לא נמצאים.
אוסאמה סעדי: אנחנו היינו.
אוסאמה סעדי: זה יום עמוס גם בוועדות ועוד לא התחלנו את המליאה אז תאר לעצמך איזה יום יש.
איתן גינזבורג: ספר לי על זה.
אוסאמה סעדי: אנחנו הגשנו רביזיה - -
איתן גינזבורג: אנחנו עכשיו על הפטורים.
אוסאמה סעדי: אז אני מתייחס בעיקר לנושא שנקרא בשפת העם "חוק הקורונה".
איתן גינזבורג: חוק הקורונה לא פה.
אוסאמה סעדי: זה הפטור.
איתן גינזבורג: לא, אנחנו לא מעלים את מה שמכונה חוק הקורונה, אלא נותנים הארכת מועדים לתקנות לשעת חירום בגלל שחוק הקורונה עוד לא הגיע.
אוסאמה סעדי: איזה תקנות?
איתן גינזבורג: התקנות שהיו קודם: הגבלת פעילות, הגבלת מספר עובדים במקום העבודה לשם צמצום התפשטות הקורונה.
איתן גינזבורג: חוק הקורונה לא עולה לדיון.
אוסאמה סעדי: לא עולה היום?
איתן גינזבורג: אני לא רוצה להכשיל.
אוסאמה סעדי: עכשיו אני בא מוועדת חוקה ששם אנחנו דנים בהארכת המועדים.
אוסאמה סעדי: אם התקנה מסתיימת היום אני חושב שזה עוד לא הגיע אליך, אדוני היושב-ראש.
אוסאמה סעדי: זה גם יבוא אליך כי התקנות של קיום דיונים בוועידת זום של מעצר לאסירים ועצורים – אנחנו מצביעים על זה עוד מעט בוועדת החוקה.
אוסאמה סעדי: אבל אני שואל ותוהה מדוע הממשלה מחכה תמיד לדקה ה-90 או בתוספת זמן ומביאה את זה בסד של זמנים ומביאים את זה היום עם 20 הצעות חוק נוספות וגם עם החוק הנורבגי וחוק המענקים?
אוסאמה סעדי: אתם משתמשים בסעיף 98 ובמקום לתת שעות שמקנה התקנון אתם משתמשים בסעיף 98 ואז קובעים רק שעתיים.
אוסאמה סעדי: למה שעתיים?
אוסאמה סעדי: כל העניין של ההסתייגויות והגשת הסתייגויות – למעשה, אנחנו מרוקנים את כל עבודת הכנסת באותו שימוש בסעיף 98.
אוסאמה סעדי: הרי ידוע שהתקנות האלה אוטוטו עומדות לפוג ואפשר היה לעשות את זה לפני שבוע ולפני שבועיים בסד של זמנים.
איתן גינזבורג: רצינו שעבר אבל אתה יודע שלא רצינו להעלות שום דבר שהוא קונטרוברסלי.
אוסאמה סעדי: לכן מבקשים את הרביזיה.
איתן גינזבורג: אני רק מזכיר לך, חבר הכנסת סעדי שבשבוע שעבר מכיוון שחמישה חברים מהסיעה שלך לא היו אמרנו שלא נעלה שום דבר שהוא לא בהסכמת כל האופוזיציה, לרבות תקנות כאלה וחוקים כאלה שעולים היום.
איתן גינזבורג: מכיוון שהאופוזיציה לא הגיעה להסכמה וחלקם גם חזרו בהם מההסכמות אז שום דבר לא עלה, לצערנו, ואנחנו נאלצים להעביר היום בסד זמנים.
איתן גינזבורג: רצינו להעביר בשבוע שעבר כ-שבעה חוקים.
איתן גינזבורג: מי בעד הרביזיה?
איתן גינזבורג: ירים את ידו, מי נגד?
איתן גינזבורג: בעד- 3, נגד- 7, הרביזיה לא התקבלה.
איתן גינזבורג: אנחנו נעבור לרביזיה על קביעת סדרים מיוחדים לפי סעיף 98.
איתן גינזבורג: בועז טופורובסקי, בבקשה.
בועז טופורובסקי: תודה, אדוני היושב-ראש, בהמשך למה שאמרתי קודם, התהליך הזה של חוסר כבוד לפעילות הכנסת ולעבודת הפרלמנט הוא לא מקובל.
בועז טופורובסקי: זה היה עם האישור שנתנו כרגע בניגוד לדעת האופוזיציה להקדמת דיון בהצעות חוק, ועוד לפני שהקדמת הדיון אושרה ההצעות האלה נפתחו להרשמה במליאת הכנסת ועל סדר היום של הכנסת – דבר שלא מקובל ומראה שמדובר כאן על חותמת גומי ולא על תהליך אמיתי וכן.
בועז טופורובסקי: עכשיו אנחנו עומדים על סעיף 98 שכמו שאמרנו קודם בחודש וחצי האחרונים השתמשו בו יותר מאשר בכל השנים האחרונות, וזה מראה על תהליך לא בריא ולא נכון.
בועז טופורובסקי: זה מראה על כך שהקואליציה הזאת יותר מסוכסכת בפני עצמה ומתנהגת כאילו היא לקראת סוף כהונתה מאשר בתהליך נכון.
בועז טופורובסקי: לא יכול להיות שכל דבר שאין לו הסכמה – יעלו את סעיף 98 שזה מה שקורה עכשיו במקום שנתנהל במדינה דמוקרטית ובכנסת מתוקנת שבה במקום שאין הסכמה יהיה דיון בכנסת, ואנשים יוכלו להביע את דעתם בצורה חופשית ובזמן הראוי שקבוע לפי התקנון.
בועז טופורובסקי: ואז נוכל להצביע על זה ולקבל הכרעה לפי הרוב.
בועז טופורובסקי: התהליך הזה לא בריא, לא נכון שלא מכבד לא את הוועדה ולא את הכנסת.
איתן גינזבורג: אני רוצה להגיד שאני מתכוון להביא לדיון בוועדה הזאת, בימים שקטים, לא בימי משבר, דיון על כל מנגנון ההסתייגויות.
איתן גינזבורג: אנחנו צריכים לחשוב לדון האם המנגנון שנקבע לפני כל כך הרבה שנים הוא כלי נכון באופן שבו עושים בו שימוש היום חברי הכנסת.
איתן גינזבורג: אגב, לא משנה באיזו פוזיציה אתה נמצא.
איתן גינזבורג: נדמה לי שלהגיש 9,000 הסתייגויות על חוק וכשקוראים את התוכן שלהם מבינים שאין בהן ממש וכששומעים את זמן הדיבור במליאה על החוק הספציפי – אם מישהו יקרא את הכותרת של הדיון ויקרא את תוכן הדברים יגיד שאין שום קשר.
איתן גינזבורג: אם יום אחד מישהו יעשה מחקר על מה דיבר חבר הכנסת המסתייג בהצעת חוק מסוימת בדבר - - -
אלעזר שטרן: איתן, אני אציע לך משהו - -
איתן גינזבורג: אז יבינו.
איתן גינזבורג: ולכן כשנותנים כל כך הרבה שעות דיבור מחפשים על מה לדבר.
אלעזר שטרן: איתן, אני אציע לך משהו.
אלעזר שטרן: אני אגיד לך דבר אחד – אם היית שומע כמה שרי ממשלה עולים לדבר כי בתור שר מותר להם - -
קריאה: הערה במקומה.
קריאה: נכון, הערה במקומה.
אלעזר שטרן: - - ומדברים על דברים שלא קשורים כהוא זה - -
טלי פלוסקוב: אז זה צריך להיות דו-צדדי.
אלעזר שטרן: - - ומושכים את הזמן עד שראש הממשלה יגיע או עד שיהיה להם רוב.
אלעזר שטרן: אם היית יודע את זה היית מבין שהבעיה רחוקה מלהתחיל באופוזיציה.
איתן גינזבורג: לא דיברתי על אופוזיציה בכלל, דיברתי על מנגנון ההסתייגות.
אלעזר שטרן: זה לא קשור לסעיפים.
איתן גינזבורג: דיברתי על מנגנון ההסתייגות.
איתן גינזבורג: דיברתי על החוברות המטורפות האלה שלאף אחד אין מושג מה כתוב שם.
אלעזר שטרן: אבל מה שאני אומר, איתן - -
איתן גינזבורג: אבל זה לא קשור לאופוזיציה.
איתן גינזבורג: אתה לוקח את זה למקום אישי, אני לא מבין למה.
איתן גינזבורג: אני מדבר על סדרי עבודה בכנסת.
איתן גינזבורג: אני חושב שכדאי להסתייג לחוקים בצורה עניינית.
אלעזר שטרן: אני אומר שאתה לא יכול לנתק את זה.
איתן גינזבורג: אני לא מנתק שום דבר.
איתן גינזבורג: אנחנו נדון בדברים האלה יחד.
אלעזר שטרן: אני מבין מה שאתה אומר, בסדר.
אלעזר שטרן: אף אחד לא יגיד לך שאין בזה היגיון - -
טלי פלוסקוב: אבל אתם מתנגדים.
אלעזר שטרן: מה שאני אומר לך שאתה לא יכול לדון במדיניות ההסתייגויות בנפרד כמכשיר לצבירת זמן.
איתן גינזבורג: לא, לא, לא הבנת אותי.
אלעזר שטרן: לממשלה יש חוקים פי אלף יותר.
איתן גינזבורג: אני אחזור, לא התכוונתי לכך.
איתן גינזבורג: אני מתכוון לדון בכלי ההסתייגויות כי הפורמט שלו היום לא משרת בחיוב את הכנסת ובטח לא מכבד את הכנסת ולא את החוקים שעולים.
אלעזר שטרן: בסדר, תדון.
איתן גינזבורג: אני גם חושג שצריך לחפש, ולא נגיע לשום החלטה, עד שנמצא כלים אפקטיביים למי שרוצה להסתייג ולאופוזיציה להביע את עמדתה ולנסות לאתגר את הממשלה.
איתן גינזבורג: זה חשוב וראוי.
איתן גינזבורג: רק, לדעתי, המנגנון הקבוע היום שאתה מגיש רק 1,000 הסתייגויות על חוק ועם ה-1,000 האלה אתה צובר עשרות ימי דיון זה לא מכבד מישהו במשכן הזה.
איתן גינזבורג: זאת הייתה הערה כללית.
איתן גינזבורג: עוד לא קבענו את זה, אני עוד לא גיבשתי עם עצמי את הכיוון ואת הרעיון.
איתן גינזבורג: אני רק אומר שזה דבר שצריך לדון בו.
איתן גינזבורג: כך נראה לי.
בועז טופורובסקי: אבל זה לא תמיד היה ככה.
רם שפע: - - -
בועז טופורובסקי: זאת תגובת נגד של הפעילות של הקואליציה, זה לא תמיד היה ככה.
רם שפע: - - - חבר כנסת סיפר לי היום בגאווה שהוא המציא מחולל הסתייגויות אוטומטי.
רם שפע: נראה לי שזה מוסיף נופך רלוונטי לדיון.
בועז טופורובסקי: אבל, רם, לא תמיד זה היה ככה.
בועז טופורובסקי: לאופוזיציה תמיד היה הכלי הזה.